CELEX: 22015D1818
Language: da
Date: 2015-07-07 00:00:00
Title: Afgørelse nr. 1/2015 truffet af Underudvalget vedrørende Handel og Bæredygtig Udvikling EU-Republikken Moldova af 7. juli 2015 om vedtagelse af forretningsordenen for Underudvalget vedrørende Handel og Bæredygtig Udvikling [2015/1818]

9.10.2015   
            
            
               DA
            
            
               Den Europæiske Unions Tidende
            
            
               L 264/15
            
         AFGØRELSE Nr. 1/2015 TRUFFET AF UNDERUDVALGET VEDRØRENDE HANDEL OG BÆREDYGTIG UDVIKLING EU-REPUBLIKKEN MOLDOVA
   af 7. juli 2015
   om vedtagelse af forretningsordenen for Underudvalget vedrørende Handel og Bæredygtig Udvikling [2015/1818]
   UNDERUDVALGET VEDRØRENDE HANDEL OG BÆREDYGTIG UDVIKLING EU-REPUBLIKKEN MOLDOVA HAR —
   under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«), særlig artikel 376, og
   ud fra følgende betragtninger:
   
               (1)
            
            
               I overensstemmelse med aftalens artikel 464 skal dele af aftalen anvendes midlertidigt fra den 1. september 2014.
            
         
               (2)
            
            
               Ifølge aftalens artikel 376, stk. 3, skal Underudvalget vedrørende Handel og Bæredygtig Udvikling træde sammen for at overvåge gennemførelsen af kapitel 13 (Handel og bæredygtig udvikling) i afsnit V (Handel og handelsrelaterede anliggender) i aftalen.
            
         
               (3)
            
            
               Aftalens artikel 376, stk. 3, fastsætter også, at Underudvalget vedrørende Handel og Bæredygtig Udvikling selv skal fastsætte sin forretningsorden —
            
         VEDTAGET DENNE AFGØRELSE:
   Artikel 1
   Forretningsordenen for Underudvalget vedrørende Handel og Bæredygtig Udvikling som fastsat i bilaget vedtages hermed.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Chisinau, den 7. juli 2015.
      
         
            For Underudvalget vedrørende Handel og Bæredygtig Udvikling
         
         
            Formand
         
         Octavian CALMÎC
         
            Viceøkonomiminister, Republikken Moldova
         
         
            Sekretærer
         
         Mihaela GORBAN
         
            Chef for afdelingen for koordinering af EU's økonomiske politkker og DCFTA, Økonomiministeriet, Republikken Moldova
         
         Dániel KRÁMER
         
            Sagsbehandler, Kontor D.1 Handel og bæredygtig udvikling, GD TRADE, Europa-Kommissionen
         
      
   
   
      (1)  EUT L 260 af 30.8.2014, s. 4.
   
      BILAG
      
         FORRETNINGSORDEN FOR UNDERUDVALGET VEDRØRENDE HANDEL OG BÆREDYGTIG UDVIKLING EU-REPUBLIKKEN MOLDOVA
      
      Artikel 1
      Generelle bestemmelser
      1.   Underudvalget vedrørende Handel og Bæredygtig Udvikling, der er nedsat i henhold til artikel 376 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«), bistår Associeringsudvalget i dettes handelssammensætning, jf. aftalens artikel 438, stk. 4, i udførelsen af dets opgaver.
      2.   Underudvalget vedrørende Handel og Bæredygtig Udvikling varetager de funktioner, der er fastlagt i kapitel 13 (Handel og bæredygtig udvikling) i afsnit V (Handel og handelsrelaterede anliggender) i aftalen.
      3.   Underudvalget vedrørende Handel og Bæredygtig Udvikling består af repræsentanter for Europa-Kommissionen og for Republikken Moldova med ansvar for handel og bæredygtig udvikling.
      4.   En repræsentant for Europa-Kommissionen eller Republikken Moldova med ansvar for handel og bæredygtig udvikling fungerer som formand for Underudvalget for Handel og Bæredygtig Udvikling, jf. artikel 2.
      5.   Udtrykket »parterne« i denne forretningsorden er defineret i aftalens artikel 461.
      Artikel 2
      Særlige bestemmelser
      1.   Artikel 2-14 i forretningsordenen for Associeringsudvalget EU-Republikken Moldova finder anvendelse, medmindre andet er fastsat i nærværende forretningsorden.
      2.   Henvisninger til Associeringsrådet forstås som henvisninger til Associeringsudvalget i dettes handelssammensætning. Henvisninger til Associeringsudvalget eller Associeringsudvalget i dettes handelssammensætning forstås som henvisninger til Underudvalget vedrørende Handel og Bæredygtig Udvikling.
      Artikel 3
      Møder
      Underudvalget vedrørende Handel og Bæredygtig Udvikling mødes efter behov. Parterne bestræber sig på at mødes én gang om året.
      Artikel 4
      Ændring af forretningsordenen
      Denne forretningsorden kan ændres ved afgørelse truffet af Underudvalget vedrørende Handel og Bæredygtig Udvikling EU-Republikken Moldova i overensstemmelse med aftalens artikel 376.